Bangladesh Rambuai avanga Lawngtlai Mipuite tana District Magistrate thuchhuah,"1475/2024-2025 Dated Lawngtlai, 7th August 2024: Tunlai hian Bangladesh ram chhungah buaina nasa tak a thleng mek nia hriat a ni a, chuvang chuan Indo-Bangladesh leh Indo-Myanmar Border a chengte an lo him a, thlamuang leh hahdam taka nunphung an lo hman theih nan; mipui vangtlang, ran rual leh motor-te tan ram ri leh a chhehvel 03 Kms huamchhunga tei vah/ kaltlang chungchangah hetiang hian Pu Cheemala Siva Gopal Reddy, District Magistrate chuan thuchhuah a siam. ORDER Tlai lam dar 6:00 pm atanga zing lam dar 6:00 am inkarah, ramri leh a bul hnai - 3 kms huam chhungah hengte hi phalloh a ni- 1. Mihring a huho emaw a malin veivah phal a ni lo 2. Ran rual khalh luh emaw khalh chhuah phal a ni lo 3. Lirthei eng chi mah veivah phal a ni lo He thupek zawmlo chu section 223, Bharatiya Nyaya Sanhita (BNS) 2023,  hmanga hrem an ni ang. He thupek hian Lawngtlai District Indo-Bangladesh leh Indo-Myanmar Border 03 kms huamchhung a huam ang a, thu leh awm hma chu thupek chhuah a nih atanga thla hnih chhung a huam ang. Attachment Loading attachment...",Dated: 7 th Aug 24 12:33 PM,https://dipr.mizoram.gov.in/post/bangladesh-rambuai-avanga-lawngtlai-mipuite-tana-district-magistrate-thuchhuah